โคลิน เทรวอร์โรว์

โคลิน ที. เทรวอร์โรว์ (, เกิด 13 กันยายน ค.ศ. 1976) เป็นผู้กำกับภาพยนตร์และนักเขียนบทชาวอเมริกัน เกิดที่เมืองซานฟรานซิสโกและโตที่เมืองโอ๊กแลนด์ มีบิดาเป็นนักดนตรีวงคันทรีร็อก ส่วนมารดาเป็นช่างภาพ ในวัยเด็ก เทรวอร์โรว์เคยร้องคอรัสให้กับคณะอุปรากรซานฟรานซิสโก เมื่อเป็นวัยรุ่น เขาได้รับรางวัลจากเทศกาลภาพยนตร์มิลล์วัลเลย์และเทศกาลภาพยนตร์เยาวชนซานฟรานซิสโก เทรวอร์โรว์เรียนจบโรงเรียนมัธยมปีดมองต์และโรงเรียนศิลปะทิสช์ มหาวิทยาลัยนิวยอร์ก

ในปี ค.ศ. 2002 เทร์วอร์โรว์กำกับภาพยนตร์สั้นเรื่องแรกชื่อ Home Base และภาพยนตร์สารคดี Reality Show ในปี ค.ศ. 2004 นอกจากนี้เขายังทำหน้าที่ผู้เขียนบท โดยในปี ค.ศ. 2008 เทรวอร์โรว์ร่วมงานกับเดเรก คอนนอลลี ซึ่งรู้จักกันมาตั้งแต่เขายังเป็นนักศึกษามหาวิทยาลัย ในปี ค.ศ. 2012 เทรวอร์โรว์กำกับภาพยนตร์เรื่อง Safety Not Guaranteed ซึ่งคอนนอลลีเป็นผู้เขียนเรื่อง ภาพยนตร์เรื่องนี้ได้รับการตอบรับในทางที่ดีและได้รับหลายรางวัล เทรวอร์โรว์และคอนนอลลีร่วมงานกันอีกครั้งใน จูราสสิค เวิลด์ และ จูราสสิค เวิลด์ อาณาจักรล่มสลาย ภาพยนตร์ลำดับที่ 4 และ 5 ในชุด จูราสสิค พาร์ค

ในปี ค.ศ. 2015 มีการประกาศว่าเทรวอร์โรว์จะเป็นผู้กำกับ สตาร์ วอร์ส: กำเนิดใหม่สกายวอล์คเกอร์ โดยเขียนบทร่วมกับคอนนอลลี แต่ต่อมาในเดือนกันยายน ค.ศ. 2017 เทรวอร์โรว์ถอนตัวจากการเป็นผู้กำกับภาพยนตร์เรื่องนี้เนื่องจาก "ความคิดเห็นไม่ตรงกัน" และเจ.เจ. แอบรัมส์จะมาทำหน้าที่ผู้กำกับแทน โดยร่วมเขียนบทกับคริส เทอร์ริโอ

ปัจจุบัน เทรวอร์โรว์อาศัยอยู่กับครอบครัวที่ประเทศอังกฤษ

 ผลงาน 
 ภาพยนตร์ 
 ค.ศ.  เรื่อง  กำกับ  อำนวยการสร้าง  เขียนบท  หมายเหตุ 2002  Home Base  ภาพยนตร์สั้น 2004  Reality Show  สารคดี 2012  Safety Not Guaranteed  ภาพยนตร์เรื่องแรกที่กำกับโดยเทรวอร์โรว์ 2015  Jurassic World  พากย์เสียง มิสเตอร์ดีเอ็นเอ 2017  The Book of Henry   2018  Jurassic World: Fallen Kingdom   2019  Battle at Big Rock  ภาพยนตร์สั้น 2019  Star Wars: The Rise of Skywalker  เจ.เจ. แอบรัมส์ ทำหน้าที่เป็นผู้กำกับภาพยนตร์แทน 2022  Jurassic World: Dominion  

 อ้างอิง 

 แหล่งข้อมูลอื่น 


หมวดหมู่:ผู้กำกับภาพยนตร์ชาวอเมริกัน
หมวดหมู่:นักเขียนบทชาวอเมริกัน
หมวดหมู่:ชาวอเมริกันเชื้อสายยิว